Osnovna škola Hinka Juhna Podgorač

Učiteljica: Jelena Baričević Momčilović

**NAČINI, POSTUPCI I ELEMENTI VREDNOVANJA U NASTAVI ENGLESKOG JEZIKA U OSNOVNOJ ŠKOLI**

Elementi provjeravanja i ocjenjivanja:

**RAZREDNA NASTAVA (1. – 4.r.)**

|  |  |  |
| --- | --- | --- |
| **ELEMENT VREDNOVANJA** | **NAČINI I POSTUPCI PROVJERAVANJA** | **KRITERIJI OCJENJIVANJA** |
| 5 | 4 | 3 | 2 | 1 |
| Razumijevanje slušanjem |  |  |  |  |  |  |
| Razumijevanje čitanjem |  |  |  |  |  |  |
| Usmeno izražavanje |  |  |  |  |  |  |
| Pisano izražavanje |  |  |  |  |  |  |

**PREDMETNA NASTAVA (5. – 8.r.)**

|  |  |  |
| --- | --- | --- |
| **ELEMENT VREDNOVANJA** | **NAČINI I POSTUPCI PROVJERAVANJA** | **KRITERIJI OCJENJIVANJA** |
| 5 | 4 | 3 | 2 | 1 |
| Razumijevanje slušanjem |  |  |  |  |  |  |
| Govorne sposobnosti |  |  |  |  |  |  |
| Sposobnost pisanog izražavanja |  |  |  |  |  |  |
| Jezične zakonitosti - gramatika |  |  |  |  |  |  |

**RAZREDNA NASTAVA (1. – 4. razreda)**

|  |  |  |
| --- | --- | --- |
| **ELEMENT VREDNOVANJA** | **NAČINI I POSTUPCI PROVJERAVANJA** | **KRITERIJI OCJENJIVANJA** |
| ODLIČAN (5) | VRLO DOBAR (4) | DOBAR (3) | DOVOLJAN (2) | NEDOVOLJAN (1) |
| **Razumijevanje slušanjem** | *- Simon says (actions)**- action feelings**- Point to.../Touch...**- drawing/colouring*  *dictation**- povezivanje slikovnog i zvučnog jez. sadržaja**- razumijevanje slušanog dijaloga* | S lakoćom razumije riječi, izraze i naredbe. Razumije sva postavljena pitanja. Poznaje obrađeni vokabular i pravilno ga upotrebljava. Logički zaključuje i uspješno povezuje slikovne i slušne sadržaje. Obrađeno gradivo u cjelosti razumije i lako primjenjuje u novim situacijama.  | Uglavnom razumije riječi, izraze i naredbe. Postavljena pitanja razumije uz manja pojašnjenja. Obrađeni vokabular uz manje ispravke pravilno upotrebljava. Slikovne i slušne sadržaje povezuje uz manje greške.Obrađeno gradivo uglavnom razumije, ali uz manju pomoć upotrebljava u novom kontekstu.  | Djelomično razumije riječi, izraze i naredbe. Razumije sporiji govor, a pitanja je potrebno pojednostavniti. Obrađeni vokabular upotrebljava uz pomoć i to samo u poznatom kontekstu. Slikovne i slušne sadržaje povezuje uz veće greške. | Razina znanja svodi se na prepoznavanje. Koristi min. fond riječi i ne razumije većinu pitanja, uputa ili naredbi. Ne snalazi se u primjeni poznatog, obrađenog vokabulara u poznatom kontekstu.Ne povezuje slikovni i slušni sadržaj, nesamostalan je u radu i potpuno se oslanja na pomoć učitelja i ostalih učenika. | Ocjena nedovoljan se izbjegava i daje učeniku samo kada učenik zaista ne razumije obrađeni vokabular, izraze, naredbe ili pitanja ni uz dodatna pojašnjenja. Učenik ponavlja za modelom bez ikakvog razumijevanja. |
| **Razumijevanje čitanjem** | *- čitanje poznatog kraćeg teksta/dijaloga**\*u 1.r. čitanje se ne ocjenjuje, učenici globalno čitaju obrađene riječi s kartica* | Učenik lako čita riječi, jednostavne rečenice i kraće tekstove te uočava pravila ortografije. Ima pravilan izgovor. Učenik ima razvijenu vještinu izražajnog čitanja i lako pamti pismovnu sliku riječi i rečenica. | Učenik samostalno čita uz rijetke pogreške. Ima pravilan izgovor. Lako pamti pismovne slike riječi, rijetko griješi i lako usvaja riječ nakon ispravljanja. | Učenik čita riječi ili tekst uz česte pogreške i slabiju usvojenost određenih riječi. Potrebna je pomoć učitelja jer ne razlikuje pismovne slike riječi. | Učenik uz poteškoće i česte pogreške čita isključivo jednostavne riječi i kraće rečenice. Nije u stanju uočiti razliku između pisanja i izgovora riječi. | Učenik nije u stanju pročitati niti najjednostavniju riječ/rečenicu i često odbija čitati. Ponavlja za modelom bez razumijevanja i ne uočava potrebu za pravilnim izgovorom. |
| **Usmeno izražavanje** | *- postavljanje i odgovaranje na pitanja**- recitiranje ili pjevanje**- imenovanje i opisivanje slikovnog predloška**- opisivanje osoba, predmeta i radnji* | Učenik se lako i tečno samostalno izražava. Ima pravilan izgovor, intonaciju i ritam. U potpunosti je ovladao vokabularom i frazama te ih samostalno i točno primjenjue u raznim situacijama. Na pitanja odgovara punim rečenicama uz precizne i točne opise. Brzo uočava i primjenjuje jezične zakonitosti. | Učenik pravilno izgovara riječi uz rijetke nesigurnosti. Kraće misli izražava tečno, ali s manjim greškama ili uz povremenu pomoć učitelja. Na verbalne i neverbalne poticaje reagira primjerenom brzinom. Eventualne pogreške brzo ispravlja. Uporan je i trudi se usvojiti pravilan izgovor. | Izražava se samo na poticaj i oslanja se na stalnu pomoć učitelja. U izražavanju koristi samo osnovni vokabular i fraze vezane uz konkretne situacije, uz pomoć. Često griješi pri odgovaranju na pitanja. Ima poteškoća u izgovoru specifičnih glasova engl. jezika. U govoru ima pogrešaka koje teško sam uočava i ispravlja.  | Izrazito nesiguran i spor u izražavanju. Razumije i rabi min. vokabular izoliranih riječi vezanih uz konkretne situacije, uz veliku pomoć. Teško izgovara riječi i često griješi. Pravi ozbiljne greške pri odgovaranju na pitanja. U radu se oslanja na druge učenike i pomoć učitelja. Sposoban je odgovarati na jednostavna pitanja samo YES/NO odgovorima. | Ne može odgovoriti na postavljeno pitanje, a obrađenim vokabularom nije ovladao. Nerado sudjeluje u svim aktivnostima na satu jer je izražena nesigurnost u govoru. Izgovor je nepravilan i izostaje trud i zalaganje za usvajanjem pravilnog izgovora. |
| **Pisano izražavanje** | *- dopunjavanje rečenica s riječima koje nedostaju**- pravilno zapisivanje riječi (korištenje slova q,w,x,y)**- pisano odgovaranje na pitanja**- pisanje čestitke/ rečenica prema predlošku**\*u 1.r. pisanje se ne ocjenjuje, učenici preslikavaju slova, izolirane riječi i vrlo kratke rečenice prema predlošku**\*od 4.r. moguće je pisati diktat (riječi ili kraće rečenice)*  | Učenik točno i pravilno prepisuje poznate riječi i kraće rečenice. Prepoznaje i pravilno koristi slova kojih nema u hrvatskom jeziku. Nadopunjuje tekst ili pismeno odgovara na pitanja prema modelu. Uočava i primjenjuje razliku između pisanja i čitanja riječi.\*4.r. – točno piše riječi i rečenice koje čuje po diktatu, samostalno može napisati nekoliko kraćih rečenica o sebi, svojoj obitelji i prijateljima. | Uz poneku pogrešku prepisuje/piše riječi i brzo ih uočava i ispravlja. Većim dijelom uočava razliku između pisanja i čitanja riječi. \*4.r. – u pisanju pravi ortografske pogreške, ali ih ispravlja uz pomoć. | Učenik ima poteškoće u uočavanju drukčijeg sustava pisanja i s pogreškama prepisuje riječi. Potrebna veća pomoć učitelja. Ne vodi previše računa o izgledu svojih uradaka. \*4.r. – pri pisanju i vrlo jednostavnih rečenica griješi te je potrebna veća pomoć. | S mnogo pogrešaka prepisuje riječi i pri tom ne uočava različitost dvaju jezičnih sustava. Nerijetko odbija ispraviti pogrešno napisane riječi. Pri spajanju slikovnog i pisanog oblika riječi potrebna je veća pomoć učitelja. Ne vodi računa o preglednosti svog uratka. \*4.r. – Samostalno može napisati nekoliko jednostavnih riječi, ali ne i rečenica. | Učenik ne zna pravilno prepisati riječi i ne poštuje različitost jezičnog sustava. Riječi piše na fonetskoj razini, često uz korištenje slova hrvatske abecede. Često odbija aktivnosti vezane uz pisanje. Niti uz veliku pomoć učitelja ne može spojiti slikovni i pisani oblik riječi.\*4.r. – ni uz pomoć ne može zapisati jednostavne riječi i rečenice ili pismeno odgovoriti na pitanje bez većih ortografskih grešaka. |

|  |  |  |
| --- | --- | --- |
| **PISANE PROVJERE** |  | **DIKTAT – 4.r.** |
| **broj bodova** | **ocjena** | **broj pogrešaka** | **ocjena** |
|  87 % - 100 % | odličan (5) | do 3 | odličan (5) |
| 75 % - 86 % | vrlo dobar (4) | 4 - 6 | vrlo dobar (4) |
| 63 % - 74 % | dobar (3) | 7 - 10 | dobar (3) |
| 50 % - 62 % | dovoljan (2) | 10 - 12 | dovoljan (2) |
| 0 % - 49 % | nedovoljan (1) | 13 i više | nedovoljan (1) |

**PREDMETNA NASTAVA (5. – 8. razreda)**

|  |  |  |
| --- | --- | --- |
| **ELEMENT VREDNOVANJA** | **NAČINI I POSTUPCI PROVJERAVANJA** | **KRITERIJI OCJENJIVANJA** |
| ODLIČAN (5) | VRLO DOBAR (4) | DOBAR (3) | DOVOLJAN (2) | NEDOVOLJAN (1) |
| **Razumijevanje slušanjem** | *- diktati (riječi i rečenice)**- zaokruživanje odgovora nakon slušanog teksta**- nadopunjavanje slušanog teksta s riječima koje nedostaju**- spelling dictation (zaokruživanje riječi koju čuju)* | Razumije svako pitanje i izlaganje u normalnom tempu, razumije pročitani / poslušani tekst u cjelini i pojedinosti u okviru obrađenog gradiva. Točno nadopunjuje slušani tekst riječima koje nedostaju. Bez teškoća razumije slovkane riječi.Nove riječi usvaja lako i one postaju sastavni dio njegovog vokabulara. Izvrsno razumije nastavnika i druge učenike.  | Razumije skoro svako pitanje i izlaganje u normalnom tempu i govoru, ali je ponekad potrebno nešto ponoviti. Pročitani tekst razumije u cjelosti, ali ne i svaku pojedinost. Većinom točno nakon slušanja nadopunjuje riječi koje nedostaju u tekstu. Uz manju pomoć prepoznaje slovkane riječi. | Razumije skoro svako postavljeno pitanje, ali je ponekad nužno ponoviti ili pojednostaviti neke dijelove rečenica. Pročitani / poslušani tekst sadržajno razumije približno točno. Nakon ponovljenog čitanja / slušanja i uz dodatna obašnjenja bolje razumije. Teže se snalazi u postavljenim zadacima nakon slušanja. Točniji je u zadacima višestrukog izbora. Slovkane riječi prepoznaje uz veću pomoć. | Ima teškoća u razumijevanju pitanja, izlaganju i čitanju / slušanju teksta. Jedva shvaća i uz objašnjenja i pojednostavljenja. Daje kratke odgovore. Fond riječi je minimalan i razumije samo najjednostavnija pitanja. Uz poteškoće, sporo i s puno pogrešaka rješava usmeno postavljen zadatak.  | Ne razumije pitanja, izlaganje niti pročitani / poslušani tekst ni uz pojednostavljenja i objašnjenja. Ne snalazi se u gradivu i ne sudjeluje u nastavnom procesu. |
| **Govorne sposobnosti** | *- čitanje i prepričavanje poznatog teksta**- postavljanje pitanja i davanje odgovora**- sudjelovanje u razgovoru**- govor o nekoj temi**- opisivanje slike/osobe* | Izražava svoje misli tečno i pravilno, zna upotrijebiti pravu riječ i izraz na pravom mjestu te s pravilnim izgovorom i intonacijom. Koristi nove riječi i izraze. Gradivo lako prenosi na nove situacije. Uspješno samostalno priča i prepričava. | Govori korektno koristeći osnovni fond riječi i izraza. Trudi se upotrijebiti riječi ili izraz pravilno. Ponekad upotrijebi riječ ili izraz neodgovarajuće, ali se ispravlja. Čita s razumijevanjem i uglavnom korektno. Nove riječi i izraze upotrebljava uz manje pogreške.  | Služi se skromnim fondom riječi, ponekad upotrijebi riječ ili izraz neodgovarajuće. Pravi greške u čitanju i ima poteškoća u izgovoru. Pogreške ispravlja uz pomoć i može se sporazumijevati.  | Pravi ozbiljne greške u konverzaciji i izgovoru, rijetko nalazi odgovarajuće riječi i izraze. Teško se izražava jer je rječnik oskudan. Govori sporo i uz veliku pomoć nastavnika.  | Ne može se usmeno izraziti u konverzaciji niti razumljivo čitati tekst. Ni uz pomoć ne može ostvariti jezičnu produkciju. Nedostaju volja i upornost za rad. |
| **Sposobnost pisanog izražavanja** | *- dopunjavanje reč. riječima koje nedostaju**- dopunjavanje razgovora s ponuđenim reč.**- pisano odgovaranje na pitanja**- diktat**- sastavak*  | Može pisano izraziti svoje misli samostalno bez većih gramatičkih i ortografskih grešaka. Po diktatu piše točno i bez većih ortografskih pogrešaka. | Može pisano izraziti svoje misli samostalno s ponekom gramatičkom ili ortografskom greškom. Po diktatu piše s malo grešaka. | Ne može bez pomoći izraziti svoje misli pisanim putem i pravi veće gramatičke ili ortografske greške. Po diktatu radi veći broj grešaka. | Ne može izraziti misli pisanim putem pa ga se mora voditi kroz pisani rad (tablice, pitanja, popunjavanje). Po diktatu piše s puno grešaka. | Nije se sposoban pisano izražavati niti uz pomoć. Po diktatu pravi veliki broj grešaka. |
| **Jezične zakonitosti - gramatika** | *- primjena jezičnih zakonitosti u raznim zadacima (usmeno i pisano)* | Jezične zakonitosti temeljito poznaje i primjenjuje u govoru i pisanju bez većih grešaka. Uočava odnose među gramatičkim kategorijama. | Jezične zakonitosti temeljito poznaje, ali u primjeni, u govoru i pisanju, ponekad pravi greške. Povremene greške može naknadno samostalno ispraviti. | Jezične zakonitosti i strukture poznaje, ali često radi greške u primjeni istih u govoru i pisano pa je smisao ponekad nejasan. Neke jednostavne strukture koristi uglavnom točno, uz poneku pogrešku.  | Jezične zakonitosti i strukture poznaje slabije pa pravi veće greške i teže se zaključuje što želi reći.  | Jezične zakonitosti poznaje slabo ili nikako pa ih i ne zna primjenjivati.  |

|  |  |  |
| --- | --- | --- |
| **PISANE PROVJERE** |  | **DIKTAT** |
| **broj bodova** | **ocjena** | **broj pogrešaka** | **ocjena** |
|  87 % - 100 % | odličan (5) | do 3 | odličan (5) |
| 75 % - 86 % | vrlo dobar (4) | 4 - 6 | vrlo dobar (4) |
| 63 % - 74 % | dobar (3) | 7 - 10 | dobar (3) |
| 50 % - 62 % | dovoljan (2) | 10 - 12 | dovoljan (2) |
| 0 % - 49 % | nedovoljan (1) | 13 i više | nedovoljan (1) |